o
Itsepetos on paljon vakavampi asia kuin tulla saatanan pettämäksi.
Itsepetos on vaatinut valinnan
olla tekemättä sitä, minkä tiedämme oikeaksi.
Seuraavaksi Joyce puhuu siitä, miten tärkeää on olla rehellinen itselleen.
Käymme läpi hengellistä kypsyyttä
Jaakobin kirjeen pohjalta.
Sen otsikko on "Koetukset, vaikeudet, kiusaukset ja voitto."
Kiitos Jumalalle, koetustemme lopuksi tulee aina voitto.
Tänään puhumme kahdesta asiasta, joista Jaakob puhuu.
Kirjeessään hän puhuu viidestä asiasta
joita hän pitää hengellisen kypsymättömyyden merkkeinä.
Jos olemme kypsymättömiä, on syytä haluta tietää se ja katsoa merkkejä.
Ensimmäiseksi hän puhuu kärsimättömyydestä koetuksissa.
Siitä, ettemme osaa olla vakaita koetuksissa ja pitää niitä ilona.
Minussa on vielä kärsimättömyyttä, kun asiat eivät suju niin kuin haluaisin.
Minussa on vielä kasvunvaraa.
Toinen asia, josta Jaakob puhuu - josta emme ole vielä puhuneet - on suu.
Voi Herra kallis, on parempi, että emme vielä mene siihen.
Jaakobin mukaan on kypsymättömyyttä,
että kuulee Sanan, mutta ei tee sen mukaan.
Aivan kuin pelaisi hengellistä peliä.
Menin kokoukseen, ostin T-paidan ja istuin siellä
mutta mikään ei muuttunut elämässäni, koska en tehnyt mitään sillä, mitä kuulin.
Se ei auta meitä, eikä ihmisiä ympärillämme.
Sanan tekeminen on iso asia. Puhumme siitä hiukan lisää tänä iltana
koska syy miksi ihmiset eivät ole Sanan tekijöitä, on että he ovat petettyjä.
Hän puhui myös materialismista ja eripurasta - mustasukkaisuudesta
ja kateudesta, siitä ettei tule toimeen muiden kanssa.
Hän sanoi, että nämä ovat kaikki merkkejä
hengellisestä kypsymättömyydestä.
Paavali puhui samoista asioista eri sanoin, samoin Pietari.
Olemme siis puhuneet näistä viidestä asiasta puhuessamme aikuistumisesta.
Haluan puhua teille sen tärkeydestä, ettemme enää huijaa ja petä itseämme
pitämään itseämme jonain muuna, kuin mitä olemme.
Jaakobin kirje 1:19-22.
Isä, me kiitämme sinua Sanastasi tänä iltana.
Uskon, että paikalla ovat oikeat ihmiset ja että tämä on jumalallinen kohtaaminen.
Sinun Sanasi kantaa hedelmää ihmisten elämässä ja heissä tapahtuu muutos.
"Te tiedätte sen, rakkaat veljeni. Mutta olkoon jokainen ihminen..."
Ja ympyröin "jokaisen ihmisen."
"...nopea kuulemaan, hidas puhumaan, hidas loukkaantumaan ja vihaan."
"Sillä miehen viha ei tee sitä, mikä on oikein Jumalan edessä."
Jaakobin on täytynyt kirjoittaa ihmisille, jotka olivat kiukkuisia
jotka puhuivat liikaa ja loukkaantuivat herkästi.
Tiesitkö, että herkkyys loukkaantua on hengellisen epäkypsyyden merkki?
"Loukkaat tunteitani." No, koita päästä yli siitä.
Täällä voi olla tänä iltana ihmisiä, jotka ovat tulleet tänne vihaisina.
Ja mikä vielä pahempaa, olet ehkä tullut sellaisen kanssa, jolle olet vihainen.
Jaakob sanoo: "Poista moinen roska elämästäsi."
Se ei ole oikein Jumalan edessä. Jaakob 1:21.
"Sen tähden pankaa pois kaikki saastaisuus ja kaikkinainen pahuus
ja ottakaa hiljaisuudella vastaan sana
joka on teihin istutettu ja joka voi teidän sielunne pelastaa."
Sanassa on voima - tai kuten olen vuosia sanonut - Sanassa on elämä.
Jumalan sanaan sisältyy voima.
Kun tulet tällaiseen konferenssiin, jossa ei vain puhuta sanoja, vaan Sanaa...
Jeesus sanoi: "Minun sanani ovat henki ja elämä."
Hän siis sanoo: "Jos otat Sanan vastaan oikealla asenteella..."
On ihmisiä, jotka tulevat kokouksiin ja suhtautuvat niin epäkunnioittavasti
kun Sanaa saarnataan, että joskus tekisi mieleni mennä ja heittää heidät ulos.
Jotkut puhuvat vierustoverilleen koko kokouksen ajan, kun yrität saarnata.
Minusta ihmisten ei pitäisi syödä, kun Sanaa saarnataan.
Tämä ei ole futismatsi tai pesismatsi. En nyt yritä loukata kenenkään tunteita
mutta olemme kadottaneet paljon siitä kunnioituksesta, jota meillä tulisi olla
Jumalaa ja Jumalan asioita kohtaan ja niitä kohtaan, jotka jakavat Sanaa.
Jos asenteemme Sanaa kohtaan nousisi, saisimme enemmän irti siitä.
Emme myöhästelisi, emme lähtisi ennen aikojamme, emme liikuskelisi
ilman ehdotonta pakkoa, koska se kaikki vain häiritsee muita.
Hän siis sanoo: "Nöyryyden, lempeyden ja vaatimattomuuden hengessä
ottakaa vastaan Sana ja toivottakaa se tervetulleeksi."
Rakastan julistaa ihmisille, jotka ovat virittäytyneet oikealle taajuudelle.
He ovat tulleet ottamaan vastaan.
He eivät vain tulleet perjantai- iltana paremman puutteessa.
He ymmärtävät, että Sana on voimallinen.
Älkää koskaan ajatelko, kun joku kertoo, mistä he aikovat puhua
"Voih, olen jo kuullut tuon. En tarvitse sitä enää."
"Toivoin sinun saarnaavan jostakin, mitä tarvitsen."
Tarvitset sitä, kunnes teet sitä ja senkin jälkeen tarvitset muistutusta jatkaa sitä.
Alleviivaus ei tarkoita, että osaat sen.
Teemme Raamatustamme värityskirjan
ja se saa meidät tuntemaan itsemme hengellisiksi.
Mutta se ei tarkoita, että tiedämme siitä mitään.
Minä alleviivaan ja piirrän ympyröitä ja teen muistiinpanoja.
Muistan, kun olin vielä vauvakristitty, enkä ymmärtänyt sitä, mitä nyt
ja pastori pyysi avaamaan Raamatun siitä ja siitä kohdasta ja tein niin
ihan oikeasti toivon vierustoverini näkevän kaikki alleviivaukseni
ja vaaleanpunaiset yliviivaukseni.
Älä sano, ettet sinä ole koskaan tehnyt niin!
Minulla vain on pokkaa sanoa se.
Jos puolet Raamatustasi on väritetty eri väreillä, älä sano ettet ole aika ajoin
katsonut sitä ja ajatellut "Ooh, mikä pyhimys! Mikä hengen jättiläinen."
Mitä tapahtuu, kun Jumala käskee sinua antamaan sen pois?
Jumala teki sen minulle.
Olin Afrikassa ja Raamattuni oli täynnä merkintöjä, väritetty, alleviivattu
ympyröity, ja Jumala käski minun antaa Raamattuni pastorin vaimolle.
Minun Raamattuni!
Nyt saan aloittaa alleviivaukset alusta...
Eikö meillä olekin hauskoja käsityksiä kypsyydestä?
Merkki hengellisestä kypsyydestä on tehdä sitä, mitä luemme.
Pelkkä lukeminen ei vielä riitä.
Saatamme osata sitä ulkoa, mutta silti olla tekemättä sitä.
Jaakob 1:22:
"Mutta olkaa sanan tekijöitä, eikä vain sen kuulijoita, pettäen itsenne."
Pettäen itseänne järkeillen totuuden vastaisesti.
Annan pikaisen esimerkin. Olen kertonut sen usein.
Se sopii tähän ja auttaa käsittämään asian ytimen.
Mitä tarkoittaa pettää itseään järkeilemällä?
Voimme joko lukea tämän sanan tai saada Jumalalta ‘rhema-sanan'.
Se tarkoittaa, että Jumala puhuu
sydämellemme jotakin, joka on osa tätä tai tämän periaatteen mukainen asia.
Jumala voi esimerkiksi kehottaa sinua antamaan pois jotakin, mitä omistat.
On uskomatonta, kuinka monet ihmiset pitävät sen,
mitä Jumala kehottaa antamaan pois.
Jos pidät sen, mitä Hän kehottaa antamaan pois,
pidät jotain, mikä ei enää kuulu sinulle.
Kun Jumala pyytää sitä ja sinä pidät sen, et enää pysty nauttimaan siitä.
Sillä ei enää ole voitelua sinulle nautinnoksi
tai vihollinen saattaa ottaa sen sinulta - joko tai.
En mene siihen nyt enempää, mutta tiedän tämän todeksi.
Olin ostanut punaisen puvun - tämä tapahtui vuosia sitten.
Ostin yhtä numeroa liian ison itselleni, koska se oli tehty sellaiseksi.
Siinä oli elastinen vyötärönauha ja laskeutuvat hihat, joissa ei ollut
olkasaumoja ja vaikka se oli yhtä numeroa liian iso minulle...
Sanon tämän, koska todella pidin siitä ja ostin sen, vaikka se oli liian iso minulle.
Se oli punainen ja ostin sitä varten kauniit punaiset hopeakorvakorut.
Mekko roikkui muovin alla komerossani.
Aina, kun olin laittamassa sitä päälleni, koin, että ei, ei tänään.
Se oli roikkunut siellä pitämättömänä kolme kuukautta.
Eräänä aamuna rukoilin erään vapaaehtoistyöntekijämme puolesta.
Meillä ei ollut työntekijöitä, vaan ainoastaan vapaaehtoisia.
En toiminut palvelutehtävässänikään niin kuin nyt,
vaan pidin pieniä kokouksia St. Louisin ympäristössä.
Rukoilin siis Ruth Annen puolesta.
"Hän on ollut suuri siunaus vapaaehtoisena työntekijänä
auttamassa näissä tiistaikokouksissa."
"Miten voisin olla siunauksena hänelle?"
Välittömästi täällä - ei täällä, ei tunteissani - vaan täällä tiesin
että minun tulee antaa punainen pukuni hänelle. Näin nopeasti kaikki voi käydä.
Sanoin: "Ei tuo voi olla Jumalasta. Pukuhan on uusi."
"Ei tuo voi olla Jumalasta. Se on uusi puku...ja maksoin siitä 100 dollaria."
Aivan kuin Jumala ei haluaisi minun antavan pois jotain uutta!
Olin tottunut antamaan pois vanhaa tavaraa, jota en enää tarvinnut.
Jumala yritti tuoda minua korkeammalle antamisen tasolle, jotta voisin myös
ottaa vastaa korkeammalla tasolla.
Jumala ei koskaan yritä viedä sinulta jotakin
vaan pyrkii viemään sinut tilaan, jossa Hän voi antaa sinulle enemmän.
Olet rukoillut jotain suurempaa,
mutta usein emme ole valmiit kylvämään suurempaa siementä.
Muutamassa sekunnissa Jumala kertoi minulle, mitä tehdä
ja minä puhuin itse itseni ulos siitä.
Raamattu sanoo, että jos kuulet Sanan - minä kuulin Herran puhuvan -
mutta et tee sen mukaan, petät itseäsi järkeilyn kautta, joka on vastoin totuutta.
Kolme kuukautta myöhemmin rukoilin jälleen
ja Jumala sanoi saman asian.
Lopulta hän sai pukunsa. Hän on meillä työssä ja käyttää sitä yhä.
Mutta pointtini on tämä - ja kuule se nyt:
On paljon pahempaa olla itsensä pettämä kuin olla vihollisen pettämä.
Kysyt ehkä, miksi on näin. Siksi, että itsepetos on jossain vaiheessa vaatinut
päätöksen olla tekemättä sitä, mikä on oikein, vaikka vain hetkellisesti.
Käytän tätä punaisen puvun tilannetta
koska sisimmässäni tiesin, että se oli Jumala, mutta en halunnut tehdä sitä.
Niinpä keksin tekosyyn ja kaikki tapahtui niin nopeasti, että vaikka tuskin tajusin
mitä tapahtui, oli hetki, jolloin päätin olla tekemättä sitä, mikä on oikein.
Uskon saman asian tapahtuvan
melkein joka kerran, kun järjestämme itsemme hankaluuksiin suumme kanssa.
Uskon, että on hetki, jolloin tiedämme, ettei minun pitäisi sanoa tätä, mutta...
Minun ei pitäisi kertoa salaisuuttasi, mutta...
Minun ei oikeastaan pitäisi kertoa tätä ikävää juttua, mutta...
Olenko oikeassa? Puhunko totta?
Jaakobin kirje yrittää sanoa, että meidän tulee lopettaa kaikki tämä
koska me vain petämme itseämme.
Petämme itseämme, jos kuvittelemme
että voimme tehdä vääriä valintoja ja saada oikeita seurauksia.
Kirjoitin tämän muistiinpanoihini
koska minusta tuntui, että Herra laittoi sen sydämelleni.
Keksin tekosyyn, mutta se ei mennyt läpi Jumalan edessä.
Voit keksiä tekosyyn, mutta se ei vapauta sinua Jumalan edessä.
Olemme tilivelvollisia Jumalan edessä, vaikka meillä olisi liuta tekosyitä.
Meidän pitää lopettaa itsemme huijaaminen.
On siellä muutama, jotka tajuavat tämän!
Vastuun ottaminen omista teoista on minulle iso asia.
Se on iso asia siksi, että kun jatkamme toisten syyttelyä - mikä alkoi Eedenissä..
Jumala sanoi Adamille: "Mitä olet tehnyt?"
"No se nainen, jonka annoit minulle, antoi minulle omenan ja minä söin."
Se on kerrassaan naurettavaa!
Hän ei ainoastaan syyttänyt Eevaa
vaan myös Jumalaa siitä, että tämä oli antanut hänelle naisen.
Aivan kuin hänellä itsellään ei olisi ollut vastuuta lainkaan.
Sama toistui Abrahamin ja Saaran kohdalla ja niin edelleen läpi Raamatun.
Toisen syyksi laittamista. Jonkun toisen syyttämistä.
Okei, olen vihainen, mutta sinä sait minut vihaiseksi.
Ei siis ole minun vastuullani olla olematta vihainen
tai vaeltaa rakkaudessa. Ei ole minun vastuullani antaa anteeksi.
Sinun vastuullasi on olla suututtamatta minua.
Taputtakaa tai olkaa taputtamatta, mutta totta yhtä kaikki.
Haluan sanoa tämän uudelleen, koska minusta se on tärkeää.
On paljon pahempaa olla itsensä pettämä kuin olla vihollisen pettämä.
Kun petämme itse itseämme, se tarkoittaa, että jossakin vaiheessa
olemme tienneet, mikä on oikein.
Ja vaikka se olisi vienyt vain hetken, olemme valinneet tehdä väärin.
On hullutusta ajatella, että voimme valita tehdä väärin ja saada oikeat seuraukset.
Tarkoitukseni on nostaa teidät ylemmäs.
Uskon, että jokaisella Raamatun opettajalla on oma erityisalueensa.
Jotkut on kutsuttu julistamaan menestystä.
Jotkut ovat evankelistoja. Toiset ovat kehottajia.
Mutta tietämällä tiedän ja olen tiennyt ensimmäisestä päivästä lähtien
kun Jumala kutsui minut, että minut on kutsuttu auttamaan
uskovia kasvamaan ja aikuistumaan. Se on elämäni yllä oleva kutsu..
On säälittävää olla pelastettu, muttei koskaan nauttia siitä.
On sitäkin säälittävämpää olla pelastettu,
joka ei koskaan vaikuta positiivisesti kenenkään toisen elämään.
Elin vuosikaudet epäkypsänä kristittynä.
Kävin seurakunnassa ja rakastin Jumalaa. Minä yritin.
Mutta kukaan ei julistanut tällaista iskevää sanomaa.
Kukaan ei tehnyt sitä minulle!
Viikko viikon jälkeen kuulin vain oppia, oppia, oppia.
Tarvitsemme hyvää lujaa oppia, mutta meidän tulee myös osata elää.
Meidän tulee osata tulla toimeen toistemme kanssa.
Tulee tietää, miten ilmentää hengenhedelmää
ja miten erottautua synnistä ja roskaelämästä
ja siirtyä pyhitykseen ja vanhurskauteen.
Meidät pitää asettaa silmätyksin asioiden kanssa.
Jos kaikki, mitä kuulet seurakunnassa, pitää sinut mukavasti tuolissasi...
Toivottavasti tänä iltana vähän kiemurtelet.
Vaatipa mitä tahansa nostaa sinut seuraavalle tasolle...
Tiedätkö mitä? Et ehkä pidä kaikesta, mitä sanon, mutta sanon ihmisille
että ainakaan heidän ei tarvitse lähteä hämmentyneinä. Tiedätte, mitä sanoin!
En kierrä asioita kuin kissa kuumaa puuroa, vaan kissa nostetaan pöydälle!
Pidän suorapuheisuudesta.
Monet ihmiset ovat siis petettyjä. Mennään Matteuksen lukuun 7.
Nämä raamatunkohdat ovat tärkeitä
koska ehkä ne provosoivat meitä hienoiseen itsetutkisteluun.
Matteus 7:20 sanoo: "Niin te siis tunnette heidät heidän hedelmistään."
Meidän tulee huolehtia siitä, että ilmennämme hedelmää.
Jumala antaa jollekin lahjan, eikä heillä ole riittävästi hedelmää sen tukemiseen.
"Ei jokainen, joka sanoo minulle: 'Herra, Herra!', pääse taivasten valtakuntaan, vaan se, joka tekee minun taivaallisen Isäni tahdon."
"Moni sanoo minulle sinä päivänä: 'Herra, Herra, emmekö me sinun nimesi kautta ennustaneet ja sinun nimesi kautta ajaneet ulos riivaajia ja sinun nimesi kautta tehneet monta voimallista tekoa?'"
"Ja silloin minä lausun heille julki: 'Minä en ole koskaan teitä tuntenut; menkää pois minun tyköäni, te laittomuuden tekijät.'"
"Sen tähden on jokainen, joka kuulee nämä minun sanani ja tekee niiden mukaan, verrattava ymmärtä- väiseen mieheen joka huoneensa kalliolle rakensi."
"Ja rankkasade lankesi, ja virrat tulvivat, ja tuulet puhalsivat ja syöksyivät sitä huonetta vastaan, mutta se ei sortunut, sillä se oli kalliolle perustettu."
"Ja jokainen, joka kuulee nämä minun sanani, eikä tee niiden mukaan on verrattava tyhmään mieheen, joka huoneensa hiekalle rakensi."
"Ja rankkasade lankesi, ja virrat tulvivat, ja tuulet puhalsivat ja syöksähtivät sitä huonetta vastaan, ja se sortui, ja sen sortuminen oli suuri."
Mitä Hän siis sanoo tässä?
Hän sanoo, että voit kyllä kuulla Sanan
mutta jos et tee sen mukaan, se ei ole todella juurtunut sydämeesi.
Mitä silloin tapahtuu? Tapahtuu toinen asia, josta Jaakob puhuu.
Myrskyt tulevat elämääsi, eikä sinulla ole vakaata uskon pohjaa
päästäksesi myrskyjen läpi.
Ellei usko ole rakennettu Hänen Sanansa kalliolle, homma ei toimi.
Sanot: "No entäs nämä ihmiset? Meidänhän tulee tehdä tekoja.
Ja Jeesus sanoi näille ihmisille: "En tunne teitä. Menkää pois luotani."
Järjestys on etenevä..
Jumala ei halua tekoja ilman uskoa, mutta ei myöskään uskoa ilman tekoja.
Ensin tulee usko, sitten teot.
Kun käymme läpi koetusten, joudumme tekemään valintoja. Petämme itsemme,
jos kuvittelemme saavamme oikeat seuraukset väärillä valinnoilla.
Älä tee tunnetason valintoja. Perusta valintasi Jumalan sanalle.
Meidän ei pidä haluta sellaista, jota emme ole kypsiä käsittelemään.
Ole tyytyväinen. Päätä olla onnellinen siitä, mitä sinulla on, ja siinä, missä olet.
Usko, että Jumala tietää, mikä on sinulle parasta, ja että Hän rakastaa sinua.
Hän antaa sinulle aina parhaansa, mutta se ei aina ole sitä, mitä luulet haluavasi.
Niille teistä, jotka todella olette valmiit kasvamaan Jumalassa,
tarjoan pakettia, jonka todella uskon auttavan teitä eteenpäin.
Se on neliosainen sarja "Tests, Trials, Temptation, and Triumph."
Voit voittaa vaikeina aikoinasi.
Haluamme myös lähettää teille
R.T. Kendallin ihanan kirjan "God Meant It for Good."
Se kertoo Joosefin elämästä ja kaikista epäoikeudenmukaisuuksista, joita hän
koki, ja miten loppujen lopuksi hän saattoi katsoa taaksepäin ja sanoa:
"Tiedättekö, se kaikki kääntyi sittenkin parhain päin."
Rohkaisen sinua olemaan kristitty, joka on valmis saamaan Sanan liharuokaa.
Opi niitä kovia juttuja.
Älä aina jää niihin, jotka saavat sinut tuntemaan olosi mukavaksi.
Opettele mitä tahansa on tarpeen, että voit kasvaa täysikasvuiseksi Jumalassa.
Jumala haluaa käyttää sinua ja siunata sinua.
Onnistumme vain, kun voitamme vastustuksen.
Kasvamme vain, kun kohtaamme haasteita.
Saavutamme huipun vain, kun olemme valmiit kiipeämään.
Sinulla saattaa olla vaikea aika perheessäsi, puolisosi tai lastesi kanssa
tai työasioissasi tai rahataloutesi kanssa.
Olipa vuoresi mikä tahansa, voit voittaa sen ja menestyä.
Tämä neliosainen sarja näyttää, miten voit päästä läpi koettelemuksista
ja voittaa kiusauksen antaa periksi, ja miten voit nousta voittajana.
Tilaa kasettissarja ruudulla näkyvien tietojen mukaan. Erityistarjouksena
kasettisarjan tilaajille haluamme lähettää R. T. Kendallin erinomaisen kirjan.
Se on auttanut Joyce Meyeria näkemään Jumalan käden
kaikkein koettelevimpinakin hetkinä. Kirja tulee auttamaan myös sinua.
Sen saa ilmaiseksi tämän kasettisarjan kanssa, mutta vain rajoitetun ajan.
Soita siis tänään tai käy nettisivuilla osoitteessa joycemeyer.org
Mikäli haluat näiden ohjelmien jatkuvan tekstitettynä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Marketta Ruishalme